【戰況R2】望見家鄉！鄭俊偉差4W畢業！
2024年05月08日 19:34
東網電視
更多新聞短片
第2場四班谷1200米，黃智弘匹「精益大師」，排1檔恃減7磅擺前快放，步速好快吓，去到直路中段以為可以帶到，但有隻馬死追不懈，就係米高鄭匹「新力」，早幾場已經在沙田大場見近，今次重返谷草拉士好勁，結果壓下「精益大師」開齋而回，至於第3、4名就係留好後追的「飲杯」及潘明輝匹「上校」。
馬主張樹德表示呢場頭馬都等咗一段時間，但自己十分相信鄭俊偉，部署都交畀佢負責，今次贏馬當然開心，過往亦都同鄭俊偉合作多年，昔日「有力」等都有頭馬，佢係好練馬師，而「新力」係鄭俊偉幫手揀。另一馬主張樹仁表示同樣相信鄭俊偉，現時「新力」3歲已有頭馬交出，期望愛駒可繼續進步
贏到第12W嘅鄭俊偉，呢場四班頭馬係計數，佢今季差4場就上岸，堅係有機會呀，賽後米高心情大靚，不停同鄭廐伙計攬頭攬頸，亦都同馬主握晒手咁，好風騷呀~
第2場賽果：12-8-1-11
二重彩賽果：12-8(最後賠率29)